
	วิธีปฏิบัติ (Work Instruction : WI)

เรื่อง : การจัดเก็บห่ออุปกรณ์เครื่องมือปราศจากเชื้อและระยะเวลาการคงสภาพปราศจากเชื้อ      
	หน้า : 1 / 3

	
	
	รหัสเอกสาร :  WI-CSSD-000-017-00

ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  

                  (นางสาวดวงพร พงษ์ศรีลา)    
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)

รองผู้อำนวยการฝ่ายการพยาบาล


1. วัตถุประสงค์
 
1. เพื่อคงสภาพการปราศจากเชื้อของห่ออุปกรณ์ ป้องกันไม่ให้อุปกณ์เกิดการปนเปื้อนเชื้อโรคหลังผ่านประบวนการทำให้ปราศจากเชื้อ

2. เพื่อให้มั่นใจได้ว่าเครื่องมือในหีบห่อจะคงสภาพความปราศจากเชื้อจนกว่าจะถูกนำใช้

3. เพื่อให้ชุดอุปกรณ์เครื่องมือมีความถูกต้อง ครบถ้วน เพียงพอ พร้อมใช้งาน

2. ขอบข่าย : เจ้าหน้าที่ CSSD

3. ความรับผิดชอบ : บุคลากรในงาน CSSD (ห้องจัดชุด ห่อบรรจุอุปกรณ์เครื่องมือ)
4. รายละเอียด
    นิยาม
     การจัดเก็บห่ออุปกรณ์ที่ปราศจากเชื้อ (Strong of sterile package) เป็นขั้นตอนที่มีความสำคัญ หลักสำคัญคือ ลดการปนเปื้อนจากสิ่งแวดล้อม ดังนั้นจึงมีความจำเป็นต้องมีการควบคุมสิ่งแวดล้อมที่จัดเก็บ ดังนี้

1. ห้องที่เก็บอุปกรณ์ปลอดเชื้อต้องมีการควบคุมอุณหภูมิให้อยู่ในช่วง 18 -24 องศาเซลเซียส และความชื้นสัมพัทธ์ระหว่าง 35-70% โดยต้องเปิดเครื่องปรับอากาศทั้งวัน สลับเครื่องกลางวันและเครื่องกลางคืน และเป็นห้องที่มีความดันเป็นบวก

2.  ชั้นที่วางเป็นโลหะเกลี้ยงไม่ขึ้นสนิม เป็นร่องหรือซี่เพื่อลดการกักฝุ่นแต่ละชั้นวาง ทำความสะอาดโดยใช้แผ่นชุบแอลกอฮอล์เช็ดวันละครั้ง

3. ชั้นวางอุปกรณ์ต้องวางห่างจากผนังอย่างน้อย 2นิ้ว สูงจากพื้นอย่างน้อย 8 นิ้ว และห่างจากเพดานอย่างน้อย 18 นิ้ว 

4. ไม่วางชั้นวางอุปกรณ์ใต้เครื่องปรับอากาศ

5. ทำความสะอาดพื้นโดยใช้วิธีเช็ดถู ไม่ใช้วิธีกวาด

Shelf life หมายถึง ระยะเวลาที่ห่ออุปกรณ์ยังคงสภาพปราศจากเชื้อหลังจากผ่านกระบวนการทำให้ปราศจากเชื้อแล้ว ห่อเครื่องมือแพทย์ที่ผ่านกระบวนการทำให้ปราศจากเชื้อ การคงสภาพปราศจากเชื้ออยู่กับสภาวะแวดล้อมและเหตุการณ์ที่เกิดขึ้นกับห่อเครื่องมือ เช่น ที่ จัดวาง อุณหภูมิ ลักษณะชั้นหรือตู้ การหยิบจับหรือเคลื่อนย้ายห่ออุปกรณ์ วันหมดอายุที่ระบุไว้บนห่ออุปกรณ์เป็นระยะเวลาที่ห่ออุปกรณ์คงสภาพปราศจากเชื้อเมื่อเก็บไว้ในสิ่งแวดล้อมที่เหมาะสม (ideal conditions) คือ อุณหภูมิ 18-22 องศาเซลเซียส ความชื้นสัมพัทธ์ 35-70% รวมถึงการเคลื่อนย้ายห่ออุปกรณ์ที่ปราศจากเชื้อควรกระทำด้วยความระมัดระวัง
วิธีการจัดเก็บเครื่องมือแพทย์ปลอดเชื้อ

1. สวมชุดปฏิบัติเขตสะอาด สีเขียว หมวก หน้ากาก แล้วสวมทับเสื้อกาวน์แขนยาวสีเขียว เปลี่ยนเป็นรองเท้าสีฟ้า

2. ทำความสะอาดมือด้วยแอลกอฮอล์ทุกครั้งก่อนหยิบจับเครื่องมือแพทย์ปลอดเชื้อ

3.ตรวจสอบความพร้อมใช้ของห่อเครื่องมือ รอยขาดรั่ว ความเปียกชื้น สิ่งแปลกปลอม ตัวบ่งชี้ทางเคมีภายนอกและภายใน สติกเกอร์ฉลากบนห่อ หากพบห่อเครื่องมือแพทย์ไม่พร้อมใช้งาน ให้นำกลับไปผ่านกระบวนใหม่

4. จัดเก็บเครื่องมือแพทย์ปลอดเชื้อบนชั้นวางโดยยึดหลัก ผลิตก่อนใช้ก่อน ( First in First out ) ดังนี้
    
เก็บด้านซ้าย หยิบใช้ด้านขวา
    
เก็บด้านหลัง หยิบใช้ด้านหน้า
 
เก็บด้านล่าง หยิบใช้ด้านบน
ระยะเวลาการคงสภาพปราศจากเชื้อของห่ออุปกรณ์ขึ้นอยู่กับ
1.ชนิดและความหนาของวัสดุที่ใช้ห่ออุปกรณ์ ซองใส่อุปกรณ์ที่ทำด้วยพลาสติกและปิดผนึกโดยใช้ความร้อน และซองที่ด้านหนึ่งเป็นกระดาษด้นหนึ่งเป็นพลาสติก เป็นวัสดุที่ป้องกันการปนเปื้อนได้ดี หากบรรจุอุปกรณ์ในซองทั้ง 2 ชนิดนี้ และเก็บไว้ในสภาวะที่เหมาะจะสามารถเก็บอุปกรณ์ไว้ในสภาพปราศจากเชื้อได้นานถึง 1 ปี

2.การผนึกห่ออุปกรณ์ วิธีการปิดห่ออุปกรณ์เป็นอีกปัจจัยหนึ่งที่ส่งผลต่อระยะเวลาในการเก็บอุปกรณ์ ห่ออุปกรณ์ที่ปิดโดยใช้ความร้อนจะสามารถเก็บไว้ได้นานกว่าห่อที่ปิดโดยใช้เทป
3.การหยิบจับอุปกรณ์ กรหยิบจับหรือเคลื่อนย้ายห่ออุปกรณ์บ่อยครั้ง จะทำให้ระยะเวลาที่ห่ออุปกรณ์คงสภาพการปราศจากเชื้อสั้นลง
4.สภาวะแวดล้อมที่เก็บห่ออุปกรณ์ ได้แก่ อุณหภูมิ ความชื้น และการไหลเวียนอากาศ เป็นองค์ประกอบสำคัญที่เกี่ยวข้องกับระยะเวลาในการคงสภาพปราศจาดเชื้อของห่ออุปกรณ์
อายุของห่ออุปกรณ์
1. ห่อด้วยผ้าหรือวัสดุทดแทนผ้า นึ่งไอน้ำ 
มีอายุ 14 วัน
2. ห่อด้วยผ้าหรือวัสดุทดแทนผ้า ใส่ซอง Peel pouch นึ่งไอน้ำ 
มีอายุ 45 วัน

3. อบฆ่าเชื้อด้วยแก๊ส EO หรือ Plasma  
มีอายุ 365 วัน

5. ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ  พิมพ์ครั้งที่ 2 (2555) 

             2. สมาคมศูนย์กลางงานปราศจากเชื้อแห่งประเทศไทย (Central Sterilizing Services 

       Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือ

       แพทย์ (2561)
   3. The Asian Guidelines for Disinfection and Sterilization of Instrument in health Facilities 2010

